
R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL

H O T Ă R Â R E
· privind concesionarea prin licitaţie publică  a unui spațiu în suprafaţă de 68,6 m.p. situat în clădirea amplasată pe Calea Unirii, nr.114
Având în vedere:
- referatul de aprobare, înregistrat sub nr. 10227/07.06.2023, prin care primarul oraşului propune aprobarea concesionării prin licitaţie publică a unui spațiu în suprafață de 68,6 m.p. situat în clădirea amplasată pe Calea Unirii, nr. 114;
- raportul de specialitate întocmit de compartimentul de resort, înregistrat sub nr. 10228/07.06.2023;
- dispoziţiile art. 108 lit. b), art. 303, 306, 307, 310-313 şi 317 din OUG nr. 57/2019 privind Codul administrativ; 
- Hotărârea Consiliului Local nr. 84 din 29.05.2023 pentru aprobarea Studiului de oportunitate privind concesionarea prin licitaţie publică  a unui spațiu în suprafață de 68,6 m.p. situat în clădirea amplasată pe Calea Unirii, nr. 114;
-  Extrasul de Carte Funciară  pentru numărul cadastral 27243;
- avizul secretarului general înregistrat sub nr. 10229/07.06.2023;
- avizul Administrației Naționale a Rezervelor de Stat și Probleme Speciale nr. 1517PS/ 17.05.2023;
         - avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	În temeiul prevederilor art. 129, alin. (2), lit. c) şi alin. (6), lit. b), art. 139 alin. (1) şi alin. (3) lit. g) şi art. 196 alin. (1) lit. a) din OUG nr. 57/2019 privind Codul administrativ, 
	Consiliul Local al oraşului Boldeşti-Scăeni, întrunit în şedinţa publică extraordinară convocată de îndată, în data de 08.06.2023, adoptă prezenta hotărâre:

Art.1.  (1) Se  aprobă concesionarea  prin  licitaţie publică a unui spațiu în suprafață de 68,6 m.p. situat în clădirea amplasată pe Calea Unirii, nr. 114, T9, P 675 având număr cadastral 27243, identificat conform datelor prevăzute  în anexa nr. 1 şi configurat conform planșei atașate.
(2) Obiectivul concesiunii îl reprezintă desfăşurarea unor activităţi de kineto -fizioterapie.
          (3) Concesionarea se face pentru o perioadă de 25 de ani, cu posibilitatea prelungirii conform legii, fără a depăşi 49 de ani.  
Art.2. Se aprobă Documentaţia de atribuire în vederea concesionării spațiului, conform anexei nr. 2.
Art.3. (1) Se împuterniceşte primarul oraşului să stabilească prin dispoziţie componenţa Comisiei de evaluare a ofertelor.



 (2) Se desemnează domnul consilier local Rădulescu Virgil-Mădălin - membru în comisia de evaluare şi domnul consilier local  Sandu Viorica - membru supleant. 
Art.4. (1) Aprobă redevenţa minimă de pornire a licitaţiei în cuantum de 23.480 euro.
 (2) Redevenţa se va achita în fiecare an al concesiunii, în două rate egale, pâna la data de 30 martie şi până la data de 30 septembrie ale fiecărui an. Pentru primul an al concesiunii prima rată se va plăti în termen de 30 de zile de la încheierea contractului.
 (3) Plata redevenţei se va face, în lei, la cursul oficial stabilit de BNR în preziua plăţii. 
Art.5. Se împuterniceşte primarul oraşului să încheie contractul de concesiune cu ofertantul declarat câştigător în urma licitaţiei. 
Art.6. Anexele nr.1-2 fac și planșa fac parte integrantă din prezenta hotărâre. 
          Art.7. Prezenta hotărâre se comunică Serviciului patrimoniu local şi monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi  se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local şi prin afişare la sediul primăriei.

